Aranda de Duero

**Aranda de Duero** Burgosko probintziako hegoaldean dagoen udalerria da, hirugarren populatuena Burgos hiriburua eta Miranda Ebro ondoren.

2009ko urtarrilaren 1eko erroldaren arabera 32.928 biztanle zituen.

## Geografia 
Duero ibaiak zeharkatzen du herria. Horrez gain, Arandilla, Bañuelos eta Nava ibaiadarrak udalerrian isurtzen dituzte bere urak.

Duero ibaiaren ohantze nagusiak paisaia laua sortzen du, haran disimetriko bat, iparraldeko isurialdea malkartsuagoa delarik, plataforma multzo batek mugatua. Beraz, malda handirik gabeko paisaia da, hareharri edo kareharriek, landazabaletako zoru hareatsuek eta ibai nagusiko ibarretako eta ibaiadarretako limo-buztintsuek osatua.

## Historia 
Aranda de Duero hiria X. mendean jaio zen, Errekonkista osteko birpopulaketaren ondorioz. 1029an Antso Nagusiak Iruñeko Erresumari lotu zion eta, hau hiltzean, Gartzia III.aren eskuetara iragan zen. Hala ere, 1054ko Tamaróngo guduaren ondorioz, gaztelarren eskuetara pasa zen. XIII. mendean Erresumako hiribildu nagusienetariko bat izan zen. Erregalia asko lortu zituen eta XV. eta XVI. mendeetan, bere urrezko aroa bizi zen, noiz Santa Maria eliza eta hainbat jauregi eraiki zituzten.

XVIII. mendean, borboien erreinaldietan, Aranda de Duero errege-hiribilduren izaera sendotu zen. XIX. mendean, trenbidearen heltzearekin batera, bertoko ekonomia berpiztu eta bere ardoak ospetsu bilakatu ziren.

### Banaketa administratiboa 
## Demografia 
## Gastronomia 
Gastronomia da herriko indarguneetako bat. Herriko gastronomiak lau zutabe garrantzitsu ditu:
* Ribera del Duero JDB ardo beltza, mundu osoan ospetsua.
* Egur-labean erretako esneko arkumea (Gaztela eta Leongo esneko arkumea) eta arkume-txuletak.
* Arandako odolkia, Burgosko odolkiaren tokiko barietatea.
* *Torta de Aranda*, hiriko ogi tradizionala.

## Ekonomia 
Hiria Gaztela eta Leongo 3. industrialdea da, sektorean 4872 langile dituena, 136 enpresatan, eta 1. hiria ehunekotan: biztanleria aktiboaren %32,9 (2007ko abenduko datua). Hirian Autonomia Erkidegoko enpresa handienetako batzuk daude: Leche Pascual (8.a), GlaxoSmithKline (15.a), Gerardo de la Calle - Artepref (167.a), baita Michelin taldeko lantegi handi bat ere, besteak beste.

## Arandatar ospetsuak 
* Bernardo Sandoval y Rojas (1546-1618), elizgizona.
* Antonio Gutiérrez de Otero (1729-1799), militarra.
* Diego Arias de Miranda (1845-1929), politikaria.
* José Vela Zanetti (1913-1999), margolari eta muralista.
* Antonio Baciero (1936- ), piano-jotzaile eta musikologo.
* Manuel Calvo Villahoz (1967- ), boxeolaria.
* Carmelo Miranda (1969- ), txirrindularia.
* Juan Carlos Higuero (1978- ), atleta.

## Herri eta hiri senidetuak 
*  Miranda do Douro, Portugal
*  Salon-de-Provence, Frantzia
*  Langen, Alemania
*  Roseburg, Oregon, AEB
*  Santa Cruz Tenerifekoa, Kanariak, Espainia
*  Romorantin-Lanthenay, Frantzia

## Galeria 

Principal facade of Santa María la Real Church - black and white photo - Aranda de Duero - Spain.jpeg|
The Principal facade of Santa María la Real Church - black and white photo - Aranda de Duero - Spain.jpeg|
Entrance to the Santa María la Real Church - black and white photo - Aranda de Duero - Spain.jpeg|
Santa María la Real Church Aranda de Duero in Spain - black and white photo.jpeg|
Interior of the Santa María la Real Church Aranda de Duero in Spain.jpeg|
Interior photo - Santa María la Real Church Aranda de Duero in Spain.jpeg|
Staircase to an underground Aranda de Duero Wine Cave in Spain.jpeg|
Stairs cut into rock in an underground Wine Cave in Aranda de Duero, Spain.jpeg|
Bottles of Wine in an Underground Wine Cave in Aranda de Duero, Spain.jpeg|
A photo of an underground Aranda de Duero Wine Cave in Spain.jpeg|
Wine Storage in an Underground Wine Cave in Aranda de Duero, Spain.jpeg|
Underground wine cave in Aranda de Duero - Spain.jpeg|
An underground wine cave in Aranda de Duero - Spain.jpeg|

## Erreferentziak 
## Kanpo estekak 
*  Herriaren webgune ofiziala.